Justo S. Virtudazo

Si Justo S. Virtudazo (Mayo 14, 1941 - Nobiyembre 26, 2004) mas nailhan sa natad sa panulat sa iyang dagangalang Raul Acas, usa ka magsusulat sa pinulongang Binisayang Sinugboanon. Natawo siya sa Brgy. Looc, Jagna, Bohol apan sa Bayanihan Village, Dakbayan sa Tagum na nanimuyo hangtod sa iyang kamatayon.

Personal nga impormasyon
Gawas sa panulat, mahiligon usab si Virtudazo sa musika. Maantigo siyang mogamit sa mga tulunggon ilabi na sa sista. May mga komposisyon na siyang narekord diin siya mismoy nagkanta ug nagduyog nga anaa karon sa maayong paghipos sa igsoon.

Si Virtudazo nagpabiling ulitawo sa iyang kamatayon. Usa siya ka yano ug banikanhong tawo, apan daghan siyag kursong natapos pinaagi sa pagtuon sa balay nga gihatag sa correspondence school, sama sa Practical Accounting, Supervisory Management Course, Introduction to Programming Course, ug Industrial Engineering.

Panulat
Wala kaayo mailhi si Virtudazo isip magsusulat gumikan sa iyang paggamit og takobang ngalan. MAtod pa, wala siya magtinguhang mailhan pinaagi sa ngalan lamang, hinunoa, hilom siyang nagmugna og bantayog aron maoy mahimong timaan sa iyang pagka anak sa arte. Ug tuod man, nakab-ot ang gitukawang laraw diha sa nobelang "Handag: Lima Ka Degrees".

Mga sinulat
 Handag: Lima Ka Degrees, nobela (Bisaya Magasin, Mayo 5, 2004 - Peb. 9, 2005)
 Ngadto sa Aninipot, balak (Silaw Magasin, Mayo 7, 1964)
 Ang mga Alindanaw, balak (Silaw Magasin)
 Suliran, balak (Panid sa mga Damgo sa BISAYA Magasin)
 Kagahapon, balak (Bisaya Magasin, Dis. 19, 2001; nakarga sa Kawit sa Buntagon)
 Balak Ngadto sa Katalagman, balak (Bisaya Magasin; Kawit sa Buntagon)
 Kadtong Tawo nga Nagsul-ob og Yellow Jersey, sugilanon (Bisaya Magasin, Sept. 10, 2003)
 Kadaogan sa Pagkapukan, sugilanon (Bisaya Magasin, Marso 3, 2004)
 Ug Mitugpa ang Abog Niadtong Tanaman sa Sayre Highway, sugilanon (Bisaya Magasin, Hulyo 7, 2004)

Virtudazo, Justo S. (Raul Acas)
Virtudazo, Justo S. (Raul Acas)
Virtudazo, Justo S. (Raul Acas)
Virtudazo, Justo S. (Raul Acas)